Slovenska kronika, 21.1.2005


Naslov: PLANINA JE OPUSTELA

Napoved za  voditelja:

Planina nad Podbočjem je bila zadnja leta vsaj pozimi, ko je bilo dovolj snega polna smučarjev od blizu in daleč, ki so uživali v poceni smuki na 850 metrih nadmorske višine. Zdaj vlečnice, ki jih je upravljal Smučarski klub Krško, že drugo leto ne obratujejo in vsi se bojijo, da bo tako za vedno, saj klub nima ne ljudi, ne denarja, da bi obudil največje posavsko smučišče na Gorjancih.

T- "GORAN ROVAN>Planina nad Podbočjem 
X- $Jože Grajžl


V teh dneh je na Planini zapadel prvi letošnji sneg, tega je sicer še premalo za smuko, vendar tudi sicer vse tri vlečnice ne bi obratovale, ni več urejenih tekaških prog, nočne smuke, zaprta pa je tudi smučarska koča. Stipičevi, ki so pred tremi leti edini v vasi začeli z izletniškim turizmom, sicer zatrjujejo, da niso odvisni od smučišča, vseeno pa se jim to pozna.

T- LIDIJA STIPIČ
X- izletniška kmetija Stipič

4.31 Gostov mogoče bi blo res več, takrat pride bolj do izraza kuhano vino, čaj, medtem ko tudi v tem času nas obišče vseeno dost drugih gostov, ki so naši stalni gostje in nas obiskujejo tudi v zimskem času. 

Stipičevi so zaradi strožjih predpisov opustili ovčerejo, še vedno imajo krave in prašiče in gostom ponujajo pristno domačo hrano, med katero sta tudi cop na lop in razne potice. Smučišče in živžav na njem pa najbolj pogrešajo otroci.

T- DRAGICA STIPIČ
7.04
Vsi bi se rad smučal, pa ga ni, ne. In kaj pol počnete zdej? Neč, tako se smučamo pa pol gremo gor peš, če je.

T- PETER STIPIČ
8.34
Včasih so bli ljudje večkrat, družbo smo mel, smučišče je obratovalo dostikrat, če je bil sneg, karte smo mogl plačat mal, pa tudi dober je blo ponoči, ko so ble luči. Si želiš, da bi smučišče spet obratovalo? Ja, želim, si.


O nadaljnji usodi smučišča na Planini krajani ne vedo nič, bojijo pa se, da ga bo težko ponovno oživeti, saj ni denarja, ne prave volje.

T- LIDIJA STIPIČ
X- izletniška kmetija Stipič

5.56
O tem nas ne obvešča nihče in tudi že dve leti ni nikogar na Planino, ki bi se ukvarjal s tem oziroma povedal al bo v prihodnje delovalo še ali ne. 

5.15
Če bi pa za sproti vlagal kot dober gospodar, bi pa vsekakor še danes obratovalo in tudi v prihodnje.

O krivcih za propad smučišča na Planini bi težko sodili. Še težje pa bo zagotoviti, da bo to ponovno obratovalo. Vsako leto težje.

